title: Provedbena uredba Komisije (EU) br. 1007/2012 od 25. listopada 2012. o odobrenju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Fränkischer Karpfen/Frankenkarpfen/Karpfen aus Franken (ZOZP))

text:
               15/Sv. 24

               HR

               Službeni list Europske unije

               234

         32012R1007

               L 302/7

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1007/2012
   od 25. listopada 2012.
   o odobrenju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Fränkischer Karpfen/Frankenkarpfen/Karpfen aus Franken (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Njemačke za registraciju naziva „Fränkischer Karpfen/Frankenkarpfen/Karpfen aus Franken” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2012.

            Za Komisiju,

            u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  OJ C 30, 3.2.2012., str. 10.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.7.   Svježa riba, mekušci i ljuskavci i od njih dobiveni proizvodi

   NJEMAČKA
   Fränkischer Karpfen/Frankenkarpfen/Karpfen aus Franken (ZOZP)


title: Provedbena uredba Komisije (EU) br. 84/2014 оd 30. siječnja 2014. o odobrenju pripravaka Pediococcus pentosaceus DSM 14021, Pediococcus pentosaceus DSM 23688 ili Pediococcus pentosaceus DSM 23689 kao dodataka hrani za sve životinjske vrste  Tekst značajan za EGP

text:
               31.1.2014

               HR

               Službeni list Europske unije

               L 28/30

      PROVEDBENA UREDBA KOMISIJE (EU) br. 84/2014
   оd 30. siječnja 2014.
   o odobrenju pripravaka Pediococcus pentosaceus DSM 14021, Pediococcus pentosaceus DSM 23688 ili Pediococcus pentosaceus DSM 23689 kao dodataka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje takvog odobrenja. U članku 10. stavku 7. Uredbe (EZ) br. 1831/2003 u vezi s njezinim člankom 10. stavcima 1. do 4. utvrđuju se posebne odredbe za procjenu proizvodâ koji su se u Uniji koristili kao dodaci silaži na datum kada je Uredba postala primjenjiva.

               (2)

               U skladu s člankom 10. stavkom 1. točkom (b) Uredbe (EZ) br. 1831/2003, pripravci Pediococcus pentosaceus DSM 14021, Pediococcus pentosaceus DSM 23688 i Pediococcus pentosaceus DSM 23689 uneseni su u registar dodataka hrani za životinje kao postojeći proizvodi koji pripadaju funkcionalnoj skupini dodataka silaži za sve životinjske vrste.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podneseni su zahtjevi za odobrenje tih pripravaka kao dodataka hrani za sve životinjske vrste, u kojima se traži da se ti dodaci uvrste u kategoriju dodataka „tehnološki dodaci” i funkcionalnu skupinu „dodaci silaži”. Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu „Agencija”) u svojem je mišljenju od 18. lipnja 2013. (2) zaključila da se, pod predloženim uvjetima uporabe, uporaba sojeva u proizvodnji silaže smatra sigurnom za stočne vrste, potrošače proizvodâ od životinja hranjenih tretiranom silažom i za okoliš. Agencija je zaključila i da sva tri pripravka mogu poboljšati proizvodnju silaže smanjenjem pH vrijednosti i povećanjem koncentracije mliječne kiseline, što dovodi do boljeg konzerviranja suhe tvari u krmnom bilju koje se lako i umjereno teško silira. Agencija ne smatra da su potrebni posebni zahtjevi za praćenje nakon stavljanja na tržište. Agencija je potvrdila i izvješće o metodama analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena navedenih pripravaka pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti uporabu tih pripravaka kako je navedeno u Prilogu ovoj Uredbi.

               (6)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravci navedeni u Prilogu koji pripadaju kategoriji dodataka „tehnološki dodaci” i funkcionalnoj skupini „dodaci silaži” odobravaju se kao dodaci hrani za životinje pod uvjetima utvrđenima u tom Prilogu.
   Članak 2.
   Prijelazne mjere
   Pripravci navedeni u Prilogu i hrana za životinje koja te pripravke sadržava, a koji su proizvedeni i označeni prije 20. kolovoza 2014. u skladu s pravilima primjenjivima prije 20. veljače 2014., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Stupanje na snagu
   Ova Uredba stupa na snagu dvadesetoga dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. siječnja 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2013.; 11(7):3284.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg svježeg materijala

                     Kategorija tehnoloških dodataka. Funkcionalna skupina: dodaci silaži

                  1k1009

                  —

                     Pediococcus pentosaceus DSM 14021

                                 Sastav dodatka

                              Pripravak Pediococcus pentosaceus DSM 14021 koji sadržava najmanje 1 × 1011 CFU/g dodatka

                                 Karakteristike aktivne tvari

                              Žive stanice Pediococcus pentosaceus DSM 14021

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja uporabom MRS agara (EN 15786)
                              Identifikacija: gel elektroforeza u pulsirajućem polju (PFGE).

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti uvjete skladištenja.

                              2.

                              Najmanja količina dodatka ako se ne upotrebljava u kombinaciji s ostalim mikroorganizmima kao dodatak silaži: 1 × 108 CFU/kg svježeg materijala u materijalu koji se lako i umjereno teško silira (2).

                              3.

                              Radi sigurnosti pri rukovanju preporučuje se koristiti zaštitu za dišne organe, zaštitu za oči i rukavice.

                  20. veljače 2024.

                  1k1010

                     Pediococcus pentosaceus DSM 23688

                                 Sastav dodatka

                              Pripravak Pediococcus pentosaceus DSM 23688 koji sadržava najmanje 1 × 1011 CFU/g dodatka

                                 Karakteristike aktivne tvari

                              Žive stanice Pediococcus pentosaceus DSM 23688

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja uporabom MRS agara (EN 15786)
                              Identifikacija: gel elektroforeza u pulsirajućem polju (PFGE).

                  Sve životinjske vrste

                              1.

                              U uputama za uporabu dodatka i premiksa potrebno je navesti uvjete skladištenja.

                              2.

                              Najmanja količina dodatka ako se ne upotrebljava u kombinaciji s ostalim mikroorganizmima kao dodatak silaži: 1 × 108 CFU/kg svježeg materijala u materijalu koji se lako i umjereno teško silira (2).

                              3.

                              Radi sigurnosti pri rukovanju preporučuje se koristiti zaštitu za dišne organe, zaštitu za oči i rukavice.

                  1k1011

                  —

                     Pediococcus pentosaceus DSM 23689

                                 Sastav dodatka

                              Pripravak Pediococcus pentosaceus DSM 23689 koji sadržava najmanje 1 × 1011 CFU/g dodatka

                                 Karakteristike aktivne tvari

                              Žive stanice Pediococcus pentosaceus DSM 23689

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja uporabom MRS agara (EN 15786)
                              Identifikacija: gel elektroforeza u pulsirajućem polju (PFGE).

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti uvjete skladištenja.

                              2.

                              Najmanja količina dodatka ako se ne upotrebljava u kombinaciji s ostalim mikroorganizmima kao dodatak silaži: 1 × 108 CFU/kg svježeg materijala u materijalu koji se lako i umjereno teško silira (2).

                              3.

                              Radi sigurnosti pri rukovanju preporučuje se koristiti zaštitu za dišne organe, zaštitu za oči i rukavice.

                  20. veljače 2024.

         (1)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Krmno bilje koje se lako silira: > 3 % topivih ugljikohidrata u svježem materijalu. Krmno bilje koje se umjereno teško silira: 1,5—3,0 % topivih ugljikohidrata u svježem materijalu. Uredba (EZ) br. 429/2008 (SL L 133, 22.5.2008., str. 1.).


title: Provedbena uredba Komisije (EU) br. 1355/2011 od 20. prosinca 2011. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

text:
               18/Sv. 014

               HR

               Službeni list Europske unije

               48

         32011R1355

               L 338/39

               SLUŽBENI LIST EUROPSKE UNIJE

               20.12.2011.

      PROVEDBENA UREDBA KOMISIJE (EU) br. 1355/2011
   od 20. prosinca 2011.
   o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 329/2007 (1), a posebno njezin članak 13. stavak 1. točku (e),
   budući da:

               (1)

               Prilogom V. Uredbi (EZ) br. 329/2007 navode se osobe, subjekti i tijela koje je Vijeće uvrstilo na popis i koji su obuhvaćeni zamrzavanjem financijskih sredstava i gospodarskih izvora na temelju te Uredbe.

               (2)

               Vijeće je 19. prosinca 2011. odlučilo izmijeniti popis osoba, subjekata i tijela na koje bi se trebalo primjenjivati zamrzavanje financijskih sredstava i gospodarskih izvora. Prilog V. bi trebalo stoga ažurirati.

               (3)

               Kako bi se osigurala učinkovitost mjera predviđenih u ovoj Uredbi, ova Uredba mora stupiti na snagu odmah,

         DONIJELA JE OVU UREDBU:
   Članak 1.
   Prilog V. Uredbi (EZ) br. 329/2007 zamjenjuje se Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2011.

            Za Komisiju, u ime predsjednika,

            voditelj službe za instrumente vanjske politike

      (1)  SL L 88, 29.3.2007., str. 1.
   PRILOG

         „PRILOG V.

            Popis osoba, subjekata i tijela iz članka 6. stavka 2.

         A.   Fizičke osobe iz članka 6. stavka 2. točke (a):

                     #

                     Ime (i mogući aliasi)

                     Identifikacijski podaci

                     Razlozi

                     1.

                     CHANG Song-taek (alias JANG Song-Taek)

                     Datum rođenja:
                     2.2.1946. ili 6.2.1946. ili 23.2.1946. (provincija Sjeverni Hamgyong)
                     Broj putovnice (od 2006.): PS 736 420 617

                     Član Nacionalnog povjerenstva za obranu. Direktor upravnog odjela Radničke partije Koreje.

                     2.

                     CHON ChiBu

                     Član Glavnog ureda za atomsku energiju, bivši tehnički direktor Yongbyona.

                     3.

                     CHU Kyu-Chang (alias JU Kyu-Chang)

                     Datum rođenja: između 1928. i 1933.

                     Prvi zamjenik direktora Odjela za obrambenu industriju (balistički program), Radnička partija Koreje, član Nacionalnog povjerenstva za obranu.

                     4.

                     HYON Chol-hae

                     Godina rođenja: 1934. (Mandžurija, Kina)

                     Zamjenik direktora Odjela za opću politiku Narodnih oružanih snaga (vojni savjetnik Kim Jong Ila).

                     5.

                     JON Pyong-ho

                     Godina rođenja: 1926.

                     Tajnik Centralnog komiteta Radničke partije Koreje, voditelj Industrijskog odjela za vojnu nabavu Centralnog komiteta, koji nadzire Drugi gospodarski odbor Centralnog komiteta, član Nacionalnog povjerenstva za obranu.

                     6.

                     General pukovnik KIM Yong Chol
                     (alias: Kim Yong-Chol; Kim Young-Chol; Kim Young-Cheol; Kim Young-Chul)

                     Godina rođenja: 1946.
                     (Pyongan-Pukto, Sjeverna Koreja)

                     Zapovjednik ureda Reconnaissance General Bureau (RGB).

                     7.

                     KIM Yong-chun (alias Young-chun)

                     Datum rođenja: 4.3.1935.
                     Broj putovnice: 554 410 660

                     Potpredsjednik Nacionalnog povjerenstva za obranu, ministar Narodnih oružanih snaga, posebni savjetnik Kim Jong Ila za nuklearnu strategiju.

                     8.

                     O Kuk-Ryol

                     Godina rođenja: 1931.
                     (provincija Jilin, Kina)

                     Potpredsjednik Nacionalnog povjerenstva za obranu, koji nadzire kupovinu napredne tehnologije za nuklearne i balističke programe u inozemstvu.

                     9.

                     PAEK Se-bong

                     Godina rođenja: 1946.

                     Predsjednik Drugoga gospodarskog odbora (odgovoran za balistički program) Centralnog komiteta Radničke partije Koreje. Član nacionalnog povjerenstva za obranu.

                     10.

                     PAK Jae-gyong (alias Chae-Kyong)

                     Godina rođenja: 1933.
                     Broj putovnice: 554 410 661

                     Zamjenik direktora Odjela za opću politiku Narodnih oružanih snaga i zamjenik direktora Logističkog ureda Narodnih oružanih snaga (vojni savjetnik Kim Jong Ila).

                     11.

                     PAK To-Chun

                     Datum rođenja: 9.3.1944.
                     (Jagang, Rangrim)

                     Član Nacionalnog vijeća za obranu. Odgovoran je za oružanu industriju i prijavljeno je da zapovijeda uredom za nuklearnu energiju. Ta je institucija presudna za nuklearni i transportni program DNRK-a.

                     12.

                     PYON Yong Rip (alias Yong-Nip)

                     Datum rođenja: 20.9.1929.
                     Broj putovnice: 645 310 121 (izdana 13.9.2005.)

                     Predsjednik Akademije znanosti, uključen u biološka istraživanja povezana s oružjem za masovno uništavanje.

                     13.

                     RYOM Yong

                     Direktor Glavnog ureda za atomsku energiju (subjekt koji su Ujedinjeni narodi uvrstili na popis), zadužen za međunarodne odnose.

                     14.

                     SO Sang-kuk

                     Datum rođenja: između 1932. i 1938.

                     Voditelj odjela za nuklearnu fiziku, Sveučilište Kim Il Sung.

         B.   Pravne osobe, subjekti i tijela iz članka 6. stavka 2. točke (a):

                     #

                     Ime (i mogući aliasi)

                     Identifikacijski podaci

                     Razlozi

                     1.

                     Green Pine Associated Corporation (alias: Chongsong Yonhap;
                     Ch’o’ngsong Yo’nhap;
                     Saengpil Associated Company; General Precious Metal Complex (GPM); Myong Dae Company; Twin Dragon Trading (TDT))

                     c/o Reconnaissance General Bureau Headquarters, Hyongjesan-Guyok, Pjongjang/Nungrado, Pjongjang

                     Ch’o’ngsongYo’nhap bio je određen za sankcije zbog izvoza oružja ili srodnog materijala iz Sjeverne Koreje. Green Pine je specijaliziran za proizvodnju pomorskih vojnih plovila i oružja, kao što su podmornice, vojni čamci i raketni sustavi te izvozi torpeda i pruža tehničku pomoć iranskim trgovačkim društvima koja su povezana s obranom. Green Pine je odgovoran za približno polovicu oružja i srodnog materijala koje Sjeverna Koreja izvozi i preuzeo je mnoge aktivnosti KOMID-a nakon uvrštenja na popis od strane VSUN-a.

                     2.

                     Hesong Trading Corporation

                     Sjedište: Pjongjang

                     Pod nadzorom društva Korea Mining Development Corporation (KOMID) (subjekta koji su Ujedinjeni narodi uvrstili na popis 24.4. 2009.); glavni trgovac oružjem i glavni izvoznik robe i opreme povezanih s balističkim projektilima i konvencionalnim oružjem.
                     Hesong Trading Corporation je umiješan u nabave koje se mogu upotrijebiti za program balističkih projektila.

                     3.

                     Korea Complex Equipment Import Corporation

                     Sjedište: Rakwon-dong,
                     okrug Pothonggang, Pjongjang

                     Pod nadzorom društva Korea Ryongbong General Corporation (subjekta koji su Ujedinjeni narodi uvrstili na popis 24.4.2009.); obrambeni konglomerat specijaliziran za nabavu robe za obrambenu industriju DNRK-a i za potporu njezine trgovine robom povezanom s vojskom.

                     4.

                     Korea Heungjin Trading Company

                     Sjedište: Pjongjang

                     Subjekt sa sjedištem u Pjongjangu, kojim se Korea Mining Development Trading Corporation (KOMID) koristio za trgovinu (KOMID su Ujedinjeni narodi uvrstili na popis 24.4.2009.). Društvo Korea Heungjin Trading Company također je osumnjičeno za umiješanost u nabavu robe povezane s raketama za iransku grupaciju Shahid Hemmat Industrial Group.

                     5.

                     Korea International Chemical Joint Venture Company
                     (alias Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation

                     Sjedište: Hamhung, provincija Južni Hamgyong; Man gyongdae-kuyok, Pjongjang; Mangyungdae-gu, Pjongjang

                     Pod nadzorom društva Korea Ryonbong General Corporation (subjekta koji su Ujedinjeni narodi uvrstili na popis 24.4.2009.); obrambeni konglomerat specijaliziran za nabavu robe za obrambenu industriju DNRK-a i za potporu njezine trgovine robom povezanom s vojskom.

                     6.

                     Korea Kwangsong Trading Corporation

                     Sjedište: Rakwon-dong, okrug Pothonggang, Pjongjang

                     Pod nadzorom društva Korea Ryonbong General Corporation (subjekta koji su Ujedinjeni narodi uvrstili na popis 24.4.2009.); obrambeni konglomerat specijaliziran za nabavu robe za obrambenu industriju DNRK-a i za potporu njezine trgovine robom povezanom s vojskom.

                     7.

                     Korea Pugang mining and Machinery Corporationltd

                     Društvo kći društva Korea Ryongbong General Corporation (subjekt koji su Ujedinjeni narodi uvrstili na popis 24.4.2009.); upravlja postrojenjima za proizvodnju aluminijeva praha koji se može upotrijebiti u izradi raketa.

                     8.

                     Korea Ryonha Machinery Joint Venture Corporation
                     (alias: Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)

                     Sjedište: Središnji okrug, Pjongjang; Mangungdae-gu, Pjongjang; okrug Mangyongdae, Pjongjang

                     Pod nadzorom društva Korea Ryonbong General Corporation (subjekta koji su Ujedinjeni narodi uvrstili na popis 24.4.2009.); obrambeni konglomerat specijaliziran za nabavu robe za obrambenu industriju DNRK-a i za potporu njezine trgovine robom povezanom s vojskom.
                     Proizvodni pogoni društva Korea Ryonha Machinery Joint Venture Corporation nedavno su modernizirani i djelomično su namijenjeni za preradu materijala važnih za nuklearnu proizvodnju.

                     9.

                     Korea Taesong Trading Company

                     Sjedište: Pjongjang

                     Subjekt sa sjedištem u Pjongjangu, kojim se Korea Mining Development Trading Corporation (KOMID) koristio za trgovinu (KOMID su Ujedinjeni narodi uvrstili na popis 24.4.2009.). Društvo Korea Taesong Trading Company u ime KOMID-a posluje sa Sirijom.

                     10.

                     Odjel za industriju streljiva
                     (alias: Odjel za industriju vojnih nabava)

                     Sjedište: Pjongjang

                     Odgovoran za nadzor aktivnosti vojne industrije Sjeverne Koreje, uključujući Drugi gospodarski odbor (Second Economic Committee – SEC) i KOMID. To obuhvaća nadzor razvoja programa balističkih projektila i nuklearnog programa Sjeverne Koreje.
                     Donedavno je Odjel za industriju streljiva vodio Jon Pyong Ho; prema informacijama, bivši prvi zamjenik direktora Odjela za industriju streljiva (Munitions Industry Department – MID) Chu Kyu-ch’ang (Ju Gyu-chang) je sadašnji direktor MID-a koji se u javnosti naziva Odjelom za industriju izrade strojeva. Chu je bio opći nadzornik za razvoj raketnog programa Sjeverne Koreje, uključujući nadzor ispaljivanja rakete Taepo Dong 2 (TD-2) 5. travnja 2009. i neuspješnog ispaljivanja rakete TD-2 u srpnju 2006.

                     11.

                     Korean Ryengwang Trading Corporation

                     Rakwon-dong, okrug Pothonggang, Pjongjang, Sjeverna Koreja

                     Društvo kći društva Korea Ryongbong General Corporation (subjekt koji su Ujedinjeni narodi uvrstili na popis 24.4.2009.).

                     12.

                     Reconnaissance General Bureau (RGB)
                     (alias: Chongch’al Ch’ongguk; RGB; KPA Unit 586)

                     Sjedište: Hyongjesan-Guyok, Pjongjang, Sjeverna Koreja; Nungrado, Pjongjang, Sjeverna Koreja

                     Reconnaissance General Bureau (RGB) je glavna obavještajna organizacija Sjeverne Koreje, osnovana početkom 2009. pripajanjem postojećih obavještajnih organizacija iz Radničke parije Koreje, Odjela za operacije i Ureda 35 te ureda Reconnaissance Bureau Narodne armije Koreje. Spada pod izravno zapovjedništvo Ministarstva obrane i prvenstveno je odgovorna za prikupljanje vojnih informacija. RGB trguje konvencionalnim oružjem i nadzire sjevernokorejsko društvo za proizvodnju konvencionalnog oružja Green Pine Associated Corporation (Green Pine).

                     13.

                     Drugi gospodarski odbor i Druga akademija prirodnih znanosti

                     Drugi gospodarski odbor umiješan je u ključne vidove raketnog programa Sjeverne Koreje. Drugi gospodarski odbor odgovoran je za nadzor proizvodnje balističkih projektila u Sjevernoj Koreji. Osim toga, usmjerava aktivnosti KOMID-a (KOMID su Ujedinjeni narodi uvrstili na popis 24.4.2009.). Odbor je organizacija na državnoj razini, odgovorna za istraživanje i razvoj naprednih oružanih sustava Sjeverne Koreje, uključujući rakete i, vjerojatno, nuklearno oružje. Upotrebljava brojne podređene organizacije za dobivanje tehnologije, opreme i informacija iz inozemstva, uključujući Korea Tangun Trading Corporation, za uporabu u raketnim programima i, vjerojatno, u programima za nuklearno oružje Sjeverne Koreje.

                     14.

                     Sobaeku United Corp. (alias Sobaeksu United Corp.)

                     Društvo u državnom vlasništvu, umiješano u istraživanje i nabavu osjetljivih proizvoda i opreme. U posjedu je nekoliko nalazišta prirodnoga grafita, odakle opskrbljuje sirovinom dva pogona za obradu koji, između ostalog, proizvode grafitne blokove koji se mogu upotrijebiti u izradi raketa.

                     15.

                     Tosong Technology Trading Corporation

                     Sjedište: Pjongjang

                     Pod nadzorom društva Korea Mining Development Corporation (KOMID) (subjekta koji su Ujedinjeni narodi uvrstili na popis 24.4.2009.); glavni trgovac oružjem i glavni izvoznik robe i opreme povezane s balističkim projektilima i konvencionalnim oružjem.

                     16.

                     Centar za nuklearna istraživanja Yongbyon

                     Centar za istraživanja sudjeluje u proizvodnji plutonija za vojsku. Centar djeluje u okviru Glavnog ureda za atomsku energiju (subjekta koji su Ujedinjeni narodi uvrstili na popis 16.7.2009.).

         C.   Fizičke osobe iz članka 6. stavka 2. točke (b):

                     #

                     Ime (i mogući aliasi)

                     Identifikacijski podaci

                     Razlozi

                     1.

                     JON Il-chun

                     Datum rođenja: 24.8.1941.

                     KIM Tong-un je u veljači 2010. razriješen funkcije direktora Ureda 39, koji je, između ostalog, zadužen za kupovinu robe iz diplomatskih predstavništava DNRK-a, izbjegavajući sankcije. Zamijenio ga je JON Il-chun. JON Il-chun je navodno također jedan od vodećih likova Državne banke za razvoj.

                     2.

                     KIM Tong-un

                     Bivši direktor ‚Ureda 39’ Centralnog komiteta Radničke partije, koji je umiješan u financiranje širenja naoružanja.

                     3.

                     KIM Tong-Myo’ng
                     (alias: Kim Chin-so’k)

                     Godina rođenja: 1964.
                     Državljanstvo: Sjeverne Koreje

                     Kim Tong-Myo’ng djeluje u ime banke Tanchon Commercial Bank (subjekta koji su Ujedinjeni narodi uvrstili na popis 24.4.2009.).
                     Kim DongMyong je u banci Tanchon obnašao različite funkcije od barem 2002. godine, a trenutno je njezin predsjednik. Također je igrao ulogu u upravljanju poslovima društva Amroggang (koje je u vlasništvu ili pod nadzorom banke Tanchon Commercial Bank), koristeći alias Kim Chin-so’k.

         D.   Pravne osobe, subjekti ili tijela iz članka 6. stavka 2. točke (b):

                     #

                     Ime (i mogući aliasi)

                     Identifikacijski podaci

                     Razlozi

                     1.

                     Amroggang Development Banking Corporation
                     (alias: Amroggang Development Bank; Amnokkang Development Bank)

                     Adresa: Tongan-dong, Pjongjang

                     Subjekt koji je u vlasništvu ili pod nadzorom banke Tanchon Commercial Bank (subjekta koji su Ujedinjeni narodi uvrstili na popis 24.4.2009.).
                     Društvom Amroggang Development Banking Corporation, koje je osnovano 2006., upravljaju službenici banke Tanchon Commercial Bank, koja ima ulogu u financiranju prodaje balističkih projektila KOMID-a (subjekta koji su Ujedinjeni narod uvrstili na popis 24.4.2009.), a umiješana je i u transakcije u vezi s balističkim projektilima između KOMID-a i iranske grupacije Shahid Hemmat Industrial Group (SHIG).

                     2.

                     Bank of East Land
                     (alias: Dongbang Bank; Tongbang U’nhaeng; Tongbang Bank)

                     Adresa: PO Box 32, BEL Building, Jonseung-Dung, okrug Moranbong, Pjongjang

                     Sjevernokorejska financijska institucija koja omogućuje transakcije povezane s naoružanjem, kao i druge oblike potpore proizvođaču i izvozniku oružja društvu Green Pine Associated Corporation (Green Pine). Banka Bank of East Land aktivno je surađivala s društvom Green Pine u prijenosu sredstava tako da izbjegava sankcije.
                     Godine 2007. i 2008. banka Bank of East Land omogućila je transakcije u koje su bili umiješani društvo Green Pine i iranske financijske institucije uvrštene na popis, uključujući Bank Melli i Bank Sepah. Banka Bank of East Land također je omogućila financijske transakcije u korist programa naoružavanja sjevernokorejskog ureda Reconnaissance General Bureau’s (RGB).

                     3.

                     Korea Daesong Bank
                     (alias: Choson Taesong Unhaeng; Taesong Bank)

                     Adresa: Segori-dong, Gyongheung St., okrug Potonggang, Pjongjang
                     Telefon: 850 2 381 8221
                     Telefon: 850 2 18111 interni br. 8221
                     Faks: 850 2 381 4576

                     Financijska institucija Sjeverne Koreje koja je izravno podređena Uredu 39 i umiješana je u podupiranje projekata Sjeverne Koreje za financiranje širenja naoružanja.

                     4.

                     Korea Daesong General Trading Corporation
                     (alias: Daesong Trading; Daesong Trading Company; Korea Daesong Trading Company; Korea Daesong Trading Corporation)

                     Adresa: Pulgan Gori Dong 1, okrug Potonggang, Pjongjang
                     Telefon: 850 2 18111 interni br. 8204/8208
                     Telefon: 850 2 381 8208/4188
                     Faks: 850 2 381 4431/4432

                     Društvo koje je podređeno Uredu 39 i koristi se za podupiranje inozemnih transakcija u ime Ureda 39.
                     Direktor Ureda 39 Kim Tong-un uvršten je na popis u Prilogu V. Uredbi Vijeća br. br. 329/2007.

                     5.

                     Korea Kwangson Banking Corp. (KKBC)
                     (alias: Korea Kwangson Banking Corp; KKBC)

                     Adresa: Jungson-dong, Sungri Street, Središnji okrug, Pjongjang

                     Podređeni subjekt koji djeluje u ime i po uputama društva Korea Ryonbong General Corporation (subjekta koji su Ujedinjeni narodi uvrstili na popis 24.4.2009.) ili je u njegovom vlasništvu ili pod njegovim nadzorom.
                     Pruža financijske usluge u potporu banci Tanchon Commercial Bank (subjektu koji su Ujedinjeni narodi uvrstili na popis 24.4.2009.) i društvu Korea Hyoksin Trading Corporation (subjektu koji su Ujedinjeni narodi uvrstili na popis 16.7.2009.);
                     Od 2008. banka Tanchon Commercial Bank koristila je KKBC za lakši prijenos sredstava, vjerojatno i u iznosima koji dosežu milijune dolara, uključujući prijenose iz 2009. iz Burme u Kine koji su uključivali sredstva povezana s društvom Korea Mining Development Trading Corporation (KOMID) (subjekt koji su Ujedinjeni narodi uvrstili na popis 24.4.2009.).
                     Osim toga, Hyoksin, koji je prema podacima Ujedinjenih naroda umiješan u razvoj oružja za masovno uništavanje, pokušao je 2008. upotrijebiti KKBC u vezi s kupovinom opreme s dvojnom namjenom. KKBC ima barem jednu inozemnu podružnicu u Dandongu, Kina.

                     6.

                     Ured 39 Radničke partije Koreje
                     (alias: Ured #39; Ured br. 39; Bureau 39; Centralni komitet; Third Floor Division 39.)

                     Adresa: Second KWP Government Building (korejski: Ch’o’ngsa), Chungso’ng, Urban Tower (Korean’Dong), ChungWard, Pjongjang; Chung-Guyok (Središnji okrug), Sosong Street, Kyongrim-Dong, Pjongjang; Changgwang Street, Pjongjang.

                     Ured 39 Radničke partije Koreje sudjeluje u nezakonitoj gospodarskoj djelatnosti u potporu sjevernokorejskoj vladi. Diljem zemlje ima podružnice koje prikupljaju i upravljaju sredstvima te je odgovoran za dobivanje stranih valuta za više rukovodioce Radničke partije Koreje kroz nezakonite djelatnosti kao što je trgovina opojnim drogama. Ured 39 nadzire brojne subjekte unutar Sjeverne Koreje i u inozemstvu, preko kojih obavlja brojne nezakonite djelatnosti, uključujući proizvodnju, krijumčarenje i distribuciju opojnih droga. Ured 39 uključen je i u pokušaj nabave i prijenosa luksuzne robe u Sjevernu Koreju.
                     Ured 39 spada među najvažnije organizacije zadužene za stjecanje sredstava i robe. Subjekt je navodno izravno pod zapovjedništvom Kim Jong-Ila; nadzire više trgovačkih društava od kojih se neka bave nezakonitim djelatnostima, a među njima je Daesong General Bureau, koji je dio grupacije Deasong, najveće grupacije poduzeća u zemlji. Prema nekim izvorima, Ured 39 ima predstavništva u Rimu, Pekingu, Bangkoku, Singapuru, Hong Kongu i Dubaiu. Prema vani Ured 39 redovito mijenja svoje ime i svoj izgled. Direktor Ureda 39, Jon Il-chun, već se nalazi na popisu osoba EU-a na koje se primjenjuju sankcije.
                     Ured 39 je u Sangwonu, provincija Juži Pyongan, proizvodio metamefetamin i također je bio umiješan u distribuciju metamefetamina malim sjevernokorejskim krijumčarima za daljnju prodaju preo Kine i Sjeverne Koreje. Ured 39 gospodari i farmama za preradu maka u provincijama Sjeverni Hamkyo’ng i Južni Pyongan te proizvodi opijum i heroin u Hamhu’ngu i Nachinu.
                     Godine 2009., Ured 39 bio je umiješan u neuspio pokušaj kupovine i izvoza u Sjevernu Koreju – preko Kine – dviju luksuznih jahti proizvedenih u Italiji, čija je vrijednost veća od 15 milijuna američkih dolara. Pokušaj izvoza jahti koje su bile namijenjene za Kim Jong-Ila, spriječila su talijanska tijela jer se radilo o kršenju sankcija Ujedinjenih naroda protiv Sjeverne Koreje na temelju RVSUN-a 1718, kojom se od država članica izričito traži da spriječe nabavu, prodaju ili prijenos luksuzne robe u Sjevernu Koreju.
                     Ured 39 se za pranje nezakonito stečenih sredstava prije služio bankom Banco Delta Asia. Ministarstvo financija SAD-a istaknulo je banku Banco Delta Asia u rujnu 2005. kao ‚veliku brigu u vezi s pranjem novca’ na temelju članka 311. Zakona o domovinskoj sigurnosti SAD-a (USA Patriot Act), budući da je predstavljala neprihvatljiv rizik od pranja novca i drugih financijskih kaznenih djela.”


title: Provedbena uredba Komisije (EU) 2016/1957 оd 4. studenoga 2016. o razvrstavanju određene robe u kombiniranu nomenklaturu

text:
                  9.11.2016

                  HR

                  Službeni list Europske unije

                  L 301/6

            PROVEDBENA UREDBA KOMISIJE (EU) 2016/1957
      оd 4. studenoga 2016.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 4. studenoga 2016.

               Za Komisiju,

               u ime predsjednika,

            Stephen QUEST

               Glavni direktor za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod koji se sastoji od sljedećih elektroničkih komponenti: pokretača, aktuatora, regulatora i jedinice za iskapčanje (tzv. „elektronička upravljačka jedinica (ECU)”) sadržanih u pravokutnom aluminijskom kućištu dimenzija 98 × 74 × 20 mm i mase 160 g.
                     Proizvod napaja električnom energijom prednja ksenon svijetla na motornim vozilima.
                     Kada su prednja svjetla upaljena, proizvod prvo pretvara istosmjernu struju (DC) napona 12 V iz električnog sustava u 1 200  V DC te je zatim prenosi na upaljač (kojeg nema pri podnošenju proizvoda). Drugo, proizvod pretvara DC u izmjeničnu struju (AC) za paljenje svjetala te neprekidno stvara potreban napon (85 V) kako bi svjetla dovoljno svijetlila.
                     Vidjeti sliku (*).

                     8504 40 90

                     Razvrstavanje se utvrđuje u skladu s općim pravilima 1, 3(c) i 6 za tumačenje kombinirane nomenklature i nazivima oznaka KN 8504 , 8504 40  i 8504 40 90 .
                     Razvrstavanje kao kontrolna jedinica u tarifni broj 8537  isključeno je jer je proizvod konstruiran za pretvaranje struje s DC 12 V na DC 1 200  V i za pretvaranje DC 12 V u AC 85 V, što su funkcije iz tarifnog broja 8504 .
                     Budući da se nijedna funkcija ne smatra glavnom funkcijom stroja u smislu napomene 3 uz odsjek XVI, potrebno ga je razvrstati pod tarifni podbroj koji se pojavljuje posljednji po numeričkom redu.
                     Proizvod se stoga razvrstava u oznaku KN 8504 40 90  kao ostali statički pretvarači (konvertori).

            (*)  Slika je samo informativne naravi.


title: Provedbena uredba Komisije (UE) br. 689/2013 od 18. srpnja 2013. o određivanju izvoznih subvencija za meso peradi

text:
               19.7.2013

               HR

               Službeni list Europske unije

               L 196/13

         PROVEDBENA UREDBA KOMISIJE (UE) br. 689/2013
   od 18. srpnja 2013.
   o određivanju izvoznih subvencija za meso peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 164. stavak 2. i članak 170., u vezi s člankom 4.,
   budući da:

               (1)

               Člankom 162. stavkom 1. Uredbe (EZ) br. 1234/2007 predviđeno je da se razlika između cijena na svjetskom tržištu za proizvode navedene u dijelu XX. Priloga I. toj Uredbi i cijena za te proizvode u Uniji može pokriti izvoznom subvencijom.

               (2)

               S obzirom na trenutačno stanje na tržištu mesa peradi, izvozne subvencije treba odrediti u skladu s pravilima i kriterijima predviđenima člancima 162., 163., 164., 167. i 169. Uredbe (EZ) br. 1234/2007.

               (3)

               Člankom 164. stavkom 1. Uredbe (EZ) br. 1234/2007 predviđeno je da subvencije mogu varirati ovisno o odredištu, posebno ako je to nužno zbog stanja na svjetskom tržištu, posebnih zahtjeva određenih tržišta ili obveza koje proizlaze iz sporazuma sklopljenih u skladu s člankom 300. Ugovora.

               (4)

               Subvencije treba odobriti samo za proizvode kojima je dopušteno slobodno kretanje u Uniji i koji nose identifikacijsku oznaku kako je predviđeno člankom 5. stavkom 1. točkom (b) Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2). Ti proizvodi trebaju udovoljavati i zahtjevima iz Uredbe (EZ) br. 852/2004 Europskog parlamenta i Vijeća od 29. travnja 2004. o higijeni hrane (3).

               (5)

               Subvencije koje se trenutačno primjenjuju utvrđene su Provedbenom uredbom Komisije (EU) br. 360/2013 (4). Budući da je potrebno odrediti nove subvencije, tu Uredbu treba staviti izvan snage.

               (6)

               Radi sprečavanja divergencije s trenutačnim stanjem na tržištu i tržišnih špekulacija te radi osiguranja učinkovitog upravljanja, ova Uredba treba stupiti na snagu na dan objave u Službenom listu Europske unije.

               (7)

               Upravljački odbor za zajedničku organizaciju poljoprivrednih tržišta nije dao mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   1.   Izvozne subvencije, kako je predviđeno člankom 164. Uredbe (EZ) br. 1234/2007, odobravaju se za proizvode i iznose iz Priloga ovoj Uredbi u skladu s uvjetima predviđenima u stavku 2. ovog članka.
   2.   Proizvodi koji imaju pravo na subvenciju na temelju stavka 1. ispunjavaju odgovarajuće zahtjeve iz uredbi (EZ) br. 852/2004 i (EZ) br. 853/2004, osobito uvjet da se pripremaju u odobrenom objektu i da udovoljavaju zahtjevima u vezi s identifikacijskom oznakom iz odjeljka I. Priloga II. Uredbi (EZ) br. 853/2004.
   Članak 2.
   Provedbena uredba (EU) br. 360/2013 ovime se stavlja izvan snage.
   Članak 3.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 139, 30.4.2004., str. 55.

      (3)  SL L 139, 30.4.2004., str. 1.

      (4)  SL L 109, 19.4.2013., str. 27.

      PRILOG

         Izvozne subvencije za meso peradi koje se primjenjuju od 19. srpnja 2013.

                  Oznaka proizvoda

                  Odredište

                  Mjerna jedinica

                  Iznos subvencije

                  0105 11 11 9000

                  A02

                  EUR/100 pcs

                  0,00

                  0105 11 19 9000

                  A02

                  EUR/100 pcs

                  0,00

                  0105 11 91 9000

                  A02

                  EUR/100 pcs

                  0,00

                  0105 11 99 9000

                  A02

                  EUR/100 pcs

                  0,00

                  0105 12 00 9000

                  A02

                  EUR/100 pcs

                  0,00

                  0105 14 00 9000

                  A02

                  EUR/100 pcs

                  0,00

                  0207 12 10 9900

                  V03

                  EUR/100 kg

                  0,00

                  0207 12 90 9190

                  V03

                  EUR/100 kg

                  0,00

                  0207 12 90 9990

                  V03

                  EUR/100 kg

                  0,00

                     Napomena: oznake proizvoda i oznake odredišta niza „A” utvrđene su Uredbom Komisije (EEZ) br. 3846/87 (SL L 366, 24.12.1987., str. 1.).
                  Druga odredišta utvrđena su kako slijedi:

                              V03

                              :

                              A24, Angola, Saudijska Arabija, Kuvajt, Bahrein, Katar, Oman, Ujedinjeni Arapski Emirati, Jordan, Jemen, Libanon, Irak, Iran.


title: Provedbena uredba Komisije (EU) br. 210/2014 оd 5. ožujka 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
                  6.3.2014

                  HR

                  Službeni list Europske unije

                  L 66/24

         PROVEDBENA UREDBA KOMISIJE (EU) br. 210/2014
         оd 5. ožujka 2014.
         o utvrđivanju paušalnih uvoznih vrijednosti za određivanje ulazne cijene određenog voća i povrća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
         uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
         budući da:

                     (1)

                     Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

                     (2)

                     Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

               DONIJELA JE OVU UREDBU:

            Članak 1.
            Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. ožujka 2014.

                  Za Komisiju, u ime predsjednika,
               Jerzy PLEWA

                  Glavni direktor za poljoprivredu i ruralni razvoj

            (1)  SL L 299, 16.11.2007., str. 1.

            (2)  SL L 157, 15.6.2011., str. 1.

            PRILOG
            Paušalne uvozne vrijednosti za određivanje ulazne cijene određenog voća i povrća

                        (EUR/100 kg)

                        Oznaka KN

                        Oznaka treće zemlje (1)

                        Standardna uvozna vrijednost

                        0702 00 00

                        MA

                        72,5

                        TN

                        71,5

                        TR

                        101,6

                        ZZ

                        81,9

                        0707 00 05

                        EG

                        182,1

                        JO

                        182,1

                        MA

                        176,8

                        TR

                        157,8

                        ZZ

                        174,7

                        0709 91 00

                        EG

                        51,3

                        ZZ

                        51,3

                        0709 93 10

                        MA

                        42,6

                        TR

                        82,6

                        ZZ

                        62,6

                        0805 10 20

                        EG

                        44,2

                        IL

                        66,6

                        MA

                        58,0

                        TN

                        48,8

                        TR

                        74,4

                        ZZ

                        58,4

                        0805 50 10

                        TR

                        78,4

                        ZZ

                        78,4

                        0808 10 80

                        CN

                        115,7

                        MK

                        30,8

                        US

                        154,1

                        ZZ

                        100,2

                        0808 30 90

                        AR

                        146,4

                        CL

                        137,6

                        CN

                        68,4

                        TR

                        156,2

                        US

                        120,3

                        ZA

                        102,6

                        ZZ

                        121,9

               (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 366/2014 оd 7. travnja 2014. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               11.4.2014

               HR

               Službeni list Europske unije

               L 108/11

         PROVEDBENA UREDBA KOMISIJE (EU) br. 366/2014
   оd 7. travnja 2014.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Uredbom (EEZ) br. 2658/87 uvedena je nomenklatura roba koja se u daljnjem tekstu naziva „kombiniranom nomenklaturom” ili „KN”, a navodi se u Prilogu I. toj Uredbi.

               (2)

               Radi pravne sigurnosti potrebno je razjasniti opseg podbroja 1302 20, poglavlja 17. i tarifnog broja 2101 drugog dijela kombinirane nomenklature u pogledu mješavina šećera u poglavlju 17. s malom količinom drugih tvari.

               (3)

               Budući da se pektinske tvari iz podbroja 1302 20 mogu standardizirati dodavanjem šećera kako bi se pri uporabi osigurala stalna aktivnost, potrebno je odrediti najveću količinu šećera koja se može dodati a da proizvod zadrži svojstvo pektinske tvari. Mješavina koja sadržava 90 % šećera i 10 % pektinske tvari nema svojstvo šećera i treba je razvrstati u poglavlje 13. Međutim, proizvodi koji sadržavaju više od 90 % šećera imaju svojstvo šećera te ih stoga treba razvrstati u poglavlje 17. Zbog te je činjenice potrebno u poglavlje 13. dodati novu dodatnu napomenu.

               (4)

               Potrebno je i obuhvatiti odgovarajuću novu dodatnu napomenu u poglavlju 17. kako bi se osiguralo da mješavine šećera s malim količinama drugih tvari i dalje budu razvrstane u to poglavlje ako mješavina zadržava svojstvo šećera.

               (5)

               U pogledu pripravaka na osnovi kave, čaja ili mate čaja ili njihovih ekstrakata, esencija i koncentrata s velikom udjelom šećera, Sud Europske unije odlučio je da se Uredba Komisije (EZ) br. 306/2001 (2), kojom se svaki od dva proizvoda koja sadržavaju uglavnom 90,1 % šećera i 2,5 % ekstrakta čaja te 58,1 % šećera (94 % (računano na suhu tvar) i 2,2 % čaja razvrstavaju u oznaku KN 2101 20 92, analogijom primjenjuje na dvije mješavine za proizvodnju napitaka na osnovi čaja koje sadržavaju 64 % granuliranog šećera (oko 97 % računano na suhu tvar) i 1,9 % ekstrakta čaja i vode (3).

               (6)

               Međutim, u pripravcima na osnovi kave, čaja ili mate čaja ili njihovih ekstrakata, esencija i koncentrata s udjelom šećera od 97 % i više, računano na suhu tvar, svojstvo proizvoda više se ne određuje na temelju kave, čaja ili mate čaja ili njihovih ekstrakata, esencija i koncentrata. Te pripravke treba isključiti iz razvrstavanja u tarifni broj 2101. Stoga je novom dodatnom napomenom uz poglavlje 21. potrebno razjasniti razvrstavanje tih proizvoda.

               (7)

               Kako bi se osiguralo jedinstveno tumačenje kombinirane nomenklature u cijeloj Uniji u pogledu mješavina šećera s malom količinom drugih tvari, poglavljima 13., 17. i 21. treba dodati novu dodatnu napomenu.

               (8)

               Prilog I. Uredbi (EEZ) br. 2658/87 stoga treba na odgovarajući način izmijeniti.

               (9)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Drugi dio kombinirane nomenklature iz Priloga I. Uredbi (EEZ) br. 2658/87 mijenja se kako slijedi:

               1.

               U poglavlje 13. unosi se sljedeća dodatna napomena 1.:

                           „1.

                           Mješavine pektinskih tvari i šećera s udjelom šećera većom od 90 %, računano na suhu tvar, isključene su iz razvrstavanja u podbroj 1302 20 te ih u načelu treba razvrstati u poglavlje 17. jer se smatra da svojstvo proizvoda određuje šećer.”

               2.

               U poglavlje 17. dodaje se sljedeća dodatna napomena 8.:

                           „8.

                           Mješavine šećera s malim količinama drugih tvari razvrstavaju se u poglavlje 17. osim ako imaju svojstvo pripravka koji je drugdje razvrstan.”

               3.

               U poglavlje 21. dodaje se sljedeća dodatna napomena 6.:

                           „6.

                           Pripravci na osnovi kave, čaja ili mate čaja ili njihovih ekstrakata, esencija i koncentrata s udjelom šećera od 97 % i više, računano na suhu tvar, isključeni su iz razvrstavanja u tarifni broj 2101 te ih u načelu treba razvrstati u poglavlje 17. Više se ne smatra da se svojstvo tih proizvoda određuje na temelju kave, čaja ili mate čaja ili njihovih ekstrakata, esencija i koncentrata.”

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. travnja 2014.

            Za Komisiju,

            u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Komisije (EZ) br. 306/2001 od : 12. veljače 2001 . o razvrstavanju određene robe u kombiniranu nomenklaturu (SL L 44, 15.2.2001., str. 25.).

      (3)  Presuda od 4. ožujka 2004. u predmetu C-130/02, Krings (ECR 2004, str. I-2121).


title: Provedbena uredba Komisije (EU) 2015/2318 оd 8. prosinca 2015. o razvrstavanju određene robe u kombiniranu nomenklaturu

text:
               12.12.2015

               HR

               Službeni list Europske unije

               L 328/57

         PROVEDBENA UREDBA KOMISIJE (EU) 2015/2318
   оd 8. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati pod odgovarajuću oznaku KN iz stupca 2., na temelju razloga navedenih u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu u skladu s odgovarajućom oznakom KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se i dalje navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Proizvod (takozvana „futrola/držač mobitela za nadlakticu”) izrađen pretežito od tekstilnog materijala. Sastoji se od futrole za mobilni telefon s elastičnim povezom koji služi za pričvršćivanje za nadlakticu.
                  Stražnja strana futrole ima otvor s prorezom u koji se stavlja mobilni telefon. Na prednjoj strani proizvoda nalazi se pravokutna prozirna ploha od plastične folije. Prozirna ploha uokvirena je celularnim plastičnim filmom koji prekriva i prednji dio kraćeg kraja poveza. Stražnja strana proizvoda i nepomični povez sastoje se od gumiranog tekstila (vanjski slojevi tekstilnog materijala sa slojem celularne gume između njih). Za povez je pričvršćen „čičak” koji se provlači kroz dva otvora na kraćem kraju i tako prilagođava nadlaktici korisnika.
                  (Vidjeti fotografije A i B) (1)

                  4202 92 98

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 1(l) uz odsjek XI, dodatnom napomenom 1 uz poglavlje 42 i nazivom oznaka KN 4202, 4202 92 i 4202 92 98.
                  Proizvod je namijenjen držanju posebnog artikla (mobilnog telefona, pametnog telefona). Stoga ima objektivne značajke spremnika sličnog spremnicima navedenima u nazivu tarifnog broja 4202 (vidjeti i Objašnjenja Harmoniziranog sustava za tarifni broj 4202).
                  Razvrstavanje u tarifni broj 6307 kao ostali gotovi tekstilni proizvodi stoga je isključeno.
                  Proizvod se stoga razvrstava u oznaku KN 4202 92 98 kao futrole s vanjskom površinom od tekstilnih materijala.

                  Fotografija A

                  Fotografija B

         (1)  Fotografije služe isključivo u informativne svrhe.


title: Provedbena uredba Komisije (EU) br. 1224/2011 od 28. studenoga 2011. za potrebe primjene članaka 66. do 73. Uredbe Vijeća (EZ) br. 1186/2009 o uspostavi sustava oslobođenja od carine u Zajednici (kodificirani tekst)

text:
               02/Sv. 022

               HR

               Službeni list Europske unije

               205

         32011R1224

               L 314/14

               SLUŽBENI LIST EUROPSKE UNIJE

               28.11.2011.

      PROVEDBENA UREDBA KOMISIJE (EU) br. 1224/2011
   od 28. studenoga 2011.
   za potrebe primjene članaka 66. do 73. Uredbe Vijeća (EZ) br. 1186/2009 o uspostavi sustava oslobođenja od carine u Zajednici
   (kodificirani tekst)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1186/2009 od 16. studenoga 2009. o uspostavi sustava oslobođenja od carina u Zajednici (1),
   budući da:

               (1)

               Uredba Komisije (EEZ) br. 2289/83 od 29. srpnja 1983. o utvrđivanju odredaba za provedbu članaka 70. do 78. Uredbe Vijeća (EEZ) br. 918/83 o uspostavi sustava oslobođenja od carina u Zajednici (2) nekoliko puta je znatno izmijenjena (3). Radi jasnoće i preglednosti spomenutu Uredbu treba kodificirati.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   GLAVA I.
   PODRUČJE PRIMJENE
   Članak 1.
   Ovom se Uredbom utvrđuju odredbe za provedbu članaka 66. do 73. Uredbe (EZ) br. 1186/2009.
   GLAVA II.
   ODREDBE KOJE SE PRIMJENJUJU NA UVOZ KOJI OBAVLJAJU USTANOVE ILI ORGANIZACIJE
   POGLAVLJE I.
   Opće odredbe
   Odjeljak 1.
   Obveze ustanova ili organizacija kojima se proizvodi šalju
   Članak 2.
   1.   Uvoz proizvoda iz članaka 67. i 68. Uredbe (EZ) br. 1186/2009 oslobođen od carina podrazumijeva sljedeće obveze ustanova ili organizacija kojima se oni šalju:

               (a)

               otpremu predmetnih proizvoda neposredno do deklariranog odredišta;

               (b)

               evidentiranje proizvoda u popisu robe;

               (c)

               njihovu uporabu isključivo u svrhe navedene u spomenutim člancima;

               (d)

               olakšavanje svakog nadzora koji nadležna tijela smatraju potrebnim kako bi osigurali ispunjenje ili daljnje ispunjenje uvjeta za odobravanje uvoza oslobođenog od carine.

         2.   Voditelji ustanova ili organizacija kojima se proizvodi šalju ili njihovi ovlašteni predstavnici nadležnim tijelima dostavljaju izjavu o tome da su svjesni obveza navedenih u stavku 1. i da će iste ispuniti.
   Nadležna tijela mogu zahtijevati da se izjava iz prvog podstavka dostavi za svaki pojedinačni uvoz, za nekoliko uvoza ili za cjelokupni uvoz koji obavljaju ustanove ili organizacije kojima se proizvodi šalju.
   Odjeljak 2.
   Odredbe koje se primjenjuju u slučaju kada se proizvodi posuđuju, iznajmljuju ili ustupaju
   Članak 3.
   1.   Kada se primjenjuje članak 72. stavak 2. drugi podstavak Uredbe (EZ) br. 1186/2009, ustanova ili organizacija kojoj se posuđuje, iznajmljuje ili ustupa proizvod koji će rabiti osobe s invaliditetom, od trenutka primitka proizvoda ispunjava obveze navedene u članku 2. ove Uredbe.
   2.   Ako se ustanova ili organizacija kojoj se proizvod posuđuje, iznajmljuje ili ustupa nalazi u državi članici različitoj od one u kojoj se nalazi ustanova ili organizacija koja je posudila, iznajmila ili ustupila proizvod, nadležna carinarnica polazne države članice prilikom slanja takvog proizvoda izdaje kontrolni primjerak T 5 u skladu s pravilima utvrđenim u člancima 912.a do 912.g Uredbe Komisije (EEZ) br. 2454/93 (4) kako bi se osiguralo da se takvom proizvodu dodijeli uporaba kojom nastavlja ispunjavati uvjete za uvoz oslobođen od carina.
   U tu svrhu se u kontrolni primjerak T 5 u polju 104 pod naslovom „drugo” unosi jedan od navoda iz Priloga I.
   3.   Stavci 1. i 2. primjenjuju se mutatis mutandis na zajam, iznajmljivanje ili ustupanje rezervnih dijelova, komponenata ili posebnog pribora za proizvode koje će rabiti osobe s invaliditetom i na alat za održavanje, kontrolu, baždarenje ili popravak spomenutih proizvoda koji su na temelju članka 67. stavka 2. ili članka 68. stavka 2. Uredbe (EZ) br. 1186/2009. oslobođeni od uvoznih carina.
   POGLAVLJE II.
   Posebne odredbe o uvozu proizvoda iz članka 67. stavka 1. Uredbe (EZ) br. 1186/2009 oslobođenom od carina
   Članak 4.
   1.   U svrhu ostvarivanja uvoza proizvoda koji će rabiti slijepe osobe, oslobođenog od carina u skladu s člankom 67. stavkom 1. Uredbe (EZ) br. 1186/2009, voditelji ustanova ili organizacija kojima se predmeti šalju ili njihovi ovlašteni predstavnici podnose zahtjev nadležnom tijelu države članice u kojoj se dotična ustanova ili organizacija nalazi.
   Zahtjevu se prilažu svi podaci koje nadležno tijelo smatra potrebnim kako bi odlučilo o tome jesu li ispunjeni uvjeti propisani za odobravanje uvoza oslobođenog od carina.
   2.   Nadležno tijelo države članice u kojoj se nalazi ustanova ili organizacija kojoj se proizvod šalje neposredno odlučuje o zahtjevu iz stavka 1.
   POGLAVLJE III.
   Posebne odredbe o uvozu proizvoda iz članka 68. stavka 1. Uredbe (EZ) br. 1186/2009 oslobođenom od carina
   Članak 5.
   1.   U svrhu ostvarivanja uvoza proizvoda koji će rabiti osobe s invaliditetom, oslobođenog od carina u skladu s člankom 68. stavkom 1. Uredbe (EZ) br. 1186/2009, voditelji ustanova ili organizacija kojima se predmeti šalju ili njihovi ovlašteni predstavnici podnose zahtjev nadležnom tijelu države članice u kojoj se nalazi dotična ustanova ili organizacija.
   2.   Zahtjev iz stavka 1. sadrži sljedeće podatke o predmetnom proizvodu:

               (a)

               detaljan trgovački opis proizvoda koji koristi proizvođač, njegovu pretpostavljenu oznaku kombinirane nomenklature i objektivna tehnička svojstva koja ukazuju na to da je posebno osmišljen za obrazovanje, zapošljavanje ili uključivanje osoba s invaliditetom u društveni život;

               (b)

               ime ili naziv tvrtke i adresu proizvođača i, ako je to primjenjivo, dobavljača;

               (c)

               zemlju podrijetla proizvoda;

               (d)

               odredište proizvoda;

               (e)

               detaljnu uporabu za koju je proizvod namijenjen;

               (f)

               cijenu proizvoda ili njegovu carinsku vrijednost;

               (g)

               količinu predmetnog proizvoda.

         Zahtjevu se prilaže dokumentacija koja sadrži sve relevantne podatke o svojstvima i tehničkim specifikacijama proizvoda.
   Članak 6.
   Nadležno tijelo države članice u kojoj se nalazi ustanova ili organizacija kojoj se proizvodi šalju neposredno odlučuje o zahtjevima navedenim u članku 5.
   Članak 7.
   Odobrenje za uvoz oslobođen od carine vrijedi u razdoblju od šest mjeseci.
   Međutim, nadležna tijela u svjetlu posebnih okolnosti pojedinog slučaja mogu produljiti to razdoblje.
   POGLAVLJE IV.
   Posebne odredbe o uvozu rezervnih dijelova, komponenti, posebnog pribora ili alata iz članka 67. stavka 2. i članka 68. stavka 2. Uredbe (EZ) br. 1186/2009 oslobođenom od carina
   Članak 8.
   Za potrebe članka 67. stavka 2. i članka 68. stavka 2. Uredbe (EZ) br. 1186/2009 „posebni pribor” znači predmeti koji su posebno osmišljeni za uporabu zajedno s određenim proizvodom u svrhu poboljšanja njegove učinkovitosti i mogućnosti primjene.
   Članak 9.
   U svrhu ostvarivanja uvoza rezervnih dijelova, komponenti, posebnog pribora ili alata oslobođenog od carina u skladu s člankom 67. stavkom 2. ili člankom 68. stavkom 2. Uredbe (EZ) br. 1186/2009, voditelji ustanova ili organizacija kojima se predmeti šalju ili njihovi ovlašteni predstavnici podnose zahtjev nadležnom tijelu države članice u kojoj se dotična ustanova ili organizacija nalazi.
   Zahtjevu se prilažu svi podaci koje nadležno tijelo smatra potrebnim kako bi utvrdilo jesu li ispunjeni uvjeti propisani u članku 67. stavku 2. ili članku 68. stavku 2. Uredbe (EZ) br. 1186/2009.
   Članak 10.
   Nadležno tijelo države članice u kojoj se nalazi ustanova ili organizacija kojoj se takvi predmeti šalju neposredno odlučuje o zahtjevima navedenim u članku 9.
   GLAVA III.
   ODREDBE KOJE SE PRIMJENJUJU NA UVOZ KOJI OBAVLJAJU SLIJEPE OSOBE I DRUGE OSOBE S INVALIDITETOM
   Članak 11.
   Članci 4., 8., 9. i 10. primjenjuju se mutatis mutandis na izuzeće od uvoznih carina za proizvode iz članka 67. Uredbe (EZ) br. 1186/2009 koje uvoze slijepe osobe za vlastitu uporabu.
   Članak 12.
   Na izuzeće od carina za proizvode koje uvoze osobe s invaliditetom za vlastitu uporabu primjenjuje se mutatis mutandis sljedeće:

               (a)

               članci 5., 6. i 7. u slučaju proizvoda iz članka 68. stavka 1. Uredbe (EZ) br. 1186/2009;

               (b)

               članci 8., 9. i 10. u slučaju proizvoda iz članka 68. stavka 2. Uredbe (EZ) br. 1186/2009.

         Članak 13.
   Nadležna tijela mogu dozvoliti da se zahtjev predviđen člancima 4. i 5., ako se odnosi na predmete koji se uvoze pod uvjetima iz članaka 11. i 12., podnese u pojednostavljenom obliku.
   GLAVA IV.
   ZAVRŠNE ODREDBE
   Članak 14.
   Uredba (EEZ) br. 2289/83 stavlja se izvan snage.
   Upućivanja na Uredbu stavljenu izvan snage tumače se kao upućivanja na ovu Uredbu i tumače se u skladu s korelacijskom tablicom u Prilogu III.
   Članak 15.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2011.

            Za Komisiju

            Predsjednik

         José Manuel BARROSO

      (1)  SL L 324, 10.12.2009., str. 23.

      (2)  SL L 220, 11.8.1983., str. 15.

      (3)  Vidjeti Prilog II.

      (4)  SL L 253, 11.10.1993., str. 1.

   PRILOG I.
   Navodi iz članka 3. stavka 2.

               —

               „Артикул за лицата с увреждания: продължаването на митническите освобождавания подлежи на спазване на член 72, параграф 2, втора алинея от Регламент (ЕО) № 1186/2009”;

               —

               „Objeto para personas minusválidas: se mantiene la franquicia subordinada al respeto del artículo 72, apartado 2, segundo párrafo, del Reglamento (CE) n o 1186/2009”;

               —

               „Zboží pro postižené osoby: zachování osvobození za předpokladu splnění podmínek čl. 72 odst. 2 druhého pododstavce nařízení (ES) č. 1186/2009”;

               —

               „Genstand til handicappede personer: Fortsat fritagelse betinget af overholdelse af artikel 72, stk. 2, andet afsnit, i forordning (EF) nr. 1186/2009”;

               —

               „Gegenstand für Behinderte: Weitergewährung der Zollbefreiung abhängig von der Voraussetzung des Artikels 72 Absatz 2 zweiter Unterabsatz der Verordnung (EG) Nr. 1186/2009”;

               —

               „Kaubaartiklid puuetega inimestele: impordimaksudest vabastamise jätkamine, tingimusel et täidetakse määruse (EÜ) nr. 1186/2009 artikli 72 lõike 2 teist lõiku”;

               —

               „Αντικείμενα προοριζόμενα για μειονεκτούντα άτομα: Διατήρηση της ατέλειας εξαρτώμενη από την τήρηση του άρθρου 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009”;

               —

               „Article for the handicapped: continuation of relief subject to compliance with the second subparagraph of Article 72(2) of Regulation (EC) No 1186/2009”;

               —

               „Objet pour personnes handicapées: maintien de la franchise subordonné au respect de l'article 72, paragraphe 2, deuxième alinéa, du règlement (CE) n o 1186/2009”;

               —

               „Oggetto per persone disabili: la franchigia è mantenuta a condizione che venga rispettato l'articolo 72 paragrafo 2, secondo comma del regolamento (CE) n. 1186/2009”;

               —

               „Invalīdiem paredzētas preces: atbrīvojuma turpmāka piemērošana atkarīga no atbilstības Regulas (EK) Nr. 1186/2009 72. panta 2. punkta otrajai daļai”;

               —

               „Neįgaliesiems skirtas daiktas: atleidimo nuo muitų taikymo pratęsimas laikantis Reglamento (EB) Nr. 1186/2009 72 straipsnio 2 dalies antrosios pastraipos nuostatų”;

               —

               „Áru behozatala fogyatékos személyek számára: a vámmentesség fenntartása az 1186/2009/EK rendelet 72. cikke (2) bekezdésének második albekezdésében foglalt feltételek teljesítése esetén”;

               —

               „Oġġett għal nies b'xi diżabilita': tkomplija ta' ħelsien mid-dazju suġġett għal osservanza tat-tieni subparagrafu ta' l-Artiklu 72(2) tar-Regolament (KE) Nru 1186/2009”;

               —

               „Voorwerp voor gehandicapten: handhaving van de vrijstelling is afhankelijk van de nakoming van artikel 72, lid 2, tweede alinea van Verordening (EG) nr. 1186/2009”;

               —

               „Artykuł przeznaczony dla osób niepełnosprawnych: kontynuacja zwolnienia z zastrzeżeniem zachowania warunków określonych w articolul 72 ust. 2 akapit drugi rozporządzenia (WE) nr. 1186/2009”;

               —

               „Objectos destinados às pessoas deficientes: é mantida a franquia desde que seja respeitado o n. o 2, segundo parágrafo do artigo 72. o do Regulamento (CE) n. 1186/2009”;

               —

               „Articole pentru persoane cu handicap: menținerea scutirii este condiționată de respectarea dispozițiilor articolului 72 alineatul (2) al doilea paragraf din Regulamentul (CE) nr. 1186/2009”;

               —

               „Tovar pre postihnuté osoby: naďalej oslobodený, ak spĺňa podmienky ustanovené v článku 72 odseku 2 druhom pododseku nariadenia (ES) č. 1186/2009”;

               —

               „Predmet za invalide: ohranitev oprostitve v skladu z drugim pododstavkom člena 72(2) Uredbe (ES) št. 1186/2009”;

               —

               „Vammaisille tarkoitetut tavarat: tullittomuus jatkuu, edellyttäen että asetuksen (EY) N:o 1186/2009 72 artiklan 2 kohdan toisen alakohdan ehtoja noudatetaan”;

               —

               „Föremål för funktionshindrade: Fortsatt tullfrihet under förutsättning att villkoren i artikel 72.2 andra stycket i förordning (EG) nr. 1186/2009 uppfylls”.

         PRILOG II.
   Uredba stavljena izvan snage s popisom njezinih postupnih izmjena

               Uredba Komisije (EEZ) br. 2289/83
               (SL L 220, 11.8.1983., str. 15.)

               Uredba Komisije (EEZ) br. 1746/85
               (SL L 167, 27.6.1985., str. 23.)

               Točka I.18. Priloga I. Aktu o pristupanju iz 1985.
               (SL L 302, 15.11.1985., str. 139.)

               Uredba Komisije (EEZ) br. 3399/85
               (SL L 322, 3.12.1985., str. 10.)

               samo članak 1. točka 3.

               Uredba Komisije (EEZ) br. 735/92
               (SL L 81, 26.3.1992., str. 18.)

               Točka XIII. A.II.4. Priloga I. Aktu o pristupanju iz 1994.
               (SL C 241, 29.8.1994., str. 274.)

               Točka 19.B.1. Priloga II. Aktu o pristupanju iz 2003.
               (SL L 236, 23.9.2003., str. 771.)

               Uredba Komisije (EZ) br. 1792/2006
               (SL L 362, 20.12.2006., str. 1.)

               samo točka 11.B.1. Priloga

         PRILOG III.
   Korelacijska tablica

               Uredba (EEZ) br. 2289/83

               Ova Uredba

               Članak 1.
               Članak 2. stavak 1. uvodna rečenica
               Članak 2. stavak 1. prva alineja
               Članak 2. stavak 1. druga alineja
               Članak 2. stavak 1. treća alineja
               Članak 2. stavak 1. četvrta alineja
               Članak 2. stavak 2.
               Članak 3. stavak 1.
               Članak 3. stavak 2. prvi podstavak
               Članak 3. stavak 2. drugi podstavak, uvodna rečenica
               Članak 3. stavak 2. drugi podstavak, popis navoda
               Članak 3. stavak 3.
               Članak 4.
               Članak 6.
               Članak 7.
               Članak 10.
               Članak 13.
               Članak 14.
               Članak 15.
               Članak 16.
               Članak 17.
               Članak 18.
               Članak 19.
               —
               Članak 20.
               —
               —

               Članak 1.
               Članak 2. stavak 1. uvodna rečenica
               Članak 2. stavak 1. točka (a)
               Članak 2. stavak 1. točka (b)
               Članak 2. stavak 1. točka (c)
               Članak 2. stavak 1. točka (d)
               Članak 2. stavak 2.
               Članak 3. stavak 1.
               Članak 3. stavak 2. prvi podstavak
               Članak 3. stavak 2. drugi podstavak
               Prilog 1.
               Članak 3. stavak 3.
               Članak 4.
               Članak 5.
               Članak 6.
               Članak 7.
               Članak 8.
               Članak 9.
               Članak 10.
               Članak 11.
               Članak 12.
               Članak 13.
               —
               Članak 14.
               Članak 15.
               Prilog II.
               Prilog III.


title: Provedbena uredba Vijeća (EU) 2017/904 od 29. svibnja 2017. o provedbi članka 9. stavka 2. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

text:
               29.5.2017

               HR

               Službeni list Europske unije

               LI 138/1

         PROVEDBENA UREDBA VIJEĆA (EU) 2017/904
   od 29. svibnja 2017.
   o provedbi članka 9. stavka 2. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2005. donijelo Uredbu (EZ) br. 1183/2005.

               (2)

               Vijeće je 12. prosinca 2016. donijelo Uredbu (EU) 2016/2230 (2) kao odgovor na ometanje izbornog procesa i s time povezana kršenja ljudskih prava u Demokratskoj Republici Kongu (DR Kongo). Vijeće je 6. ožujka 2017. usvojilo zaključke u kojima izražava duboku zabrinutost zbog političkog stanja u DR Kongu uzrokovanog zastojem u provedbi uključivog političkog dogovora od 31. prosinca 2016. kao i zbog sigurnosnog stanja u više dijelova zemlje u kojima je opažena prekomjerna upotreba sile.

               (3)

               S obzirom na ozbiljnost situacije u DR Kongu na popis osoba i subjekata koji podliježu mjerama ograničavanja iz Priloga I.a Uredbi (EZ) br. 1183/2005 trebalo bi dodati devet osoba.

               (4)

               Prilog I.a Uredbi (EZ) br. 1183/2005 stoga bi trebalo na odgovarajući način izmijeniti,

         DONIJELO JE OVU UREDBU:
   Članak 1.
   Prilog I.a Uredbi (EZ) br. 1183/2005 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2017.

            Za Vijeće

            Predsjednik

         C. CARDONA

      (1)  SL L 193, 23.7.2005., str. 1.

      (2)  Uredba Vijeća (EU) 2016/2230 od 12. prosinca 2016. o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL L 336, 12.12.2016., str. 1.).

      PRILOG
      Na popis osoba i subjekata naveden u Prilogu I.a Uredbi (EZ) br. 1183/2005 dodaju se sljedeće osobe:
      A.   Osobe

                     Ime i prezime

                     Podaci o identitetu

                     Razlozi za uvrštavanje

                     Datum uvrštavanja na popis

                     „8.

                     Evariste Boshab, bivši potpredsjednik vlade i ministar unutarnjih poslova i sigurnosti

                     alias Evariste Boshab Mabub Ma Bileng
                     Datum rođenja: 12.1.1956.
                     Mjesto rođenja: Tete Kalamba (DR Kongo).
                     Broj diplomatske putovnice: DP 0000003 (datum izdavanja: 21.12.2015. – datum isteka valjanosti: 20.12.2020.).
                     Schengenska viza istekla 5.1.2017.
                     Državljanstvo DR Konga.

                     U svojstvu potpredsjednika vlade i ministra unutarnjih poslova i sigurnosti od prosinca 2014. do prosinca 2016. Evariste Boshab službeno je bio nadležan za policijske i sigurnosne službe te koordinaciju rada pokrajinskih guvernera. U tom svojstvu bio je odgovoran za uhićenja aktivista i članova oporbe kao i prekomjernu uporabu sile, među ostalim u razdoblju između rujna 2016. i prosinca 2016. kao odgovor na prosvjede u Kinshasi, što je dovelo do ubojstava ili ranjavanja velikog broja civila od strane sigurnosnih službi. Evariste Boshab stoga je bio uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     9.

                     Gédéon Kyungu Mutanga

                     Datum rođenja: otprilike 1974. u pokrajini Tanganyika.
                     Državljanstvo DR Konga.

                     Kao vođa paravojne skupine Bakata Katanga od 2011. do 2016., Gédéon Kyungu Mutanga bio je uključen u teška kršenja ljudskih prava i ratnim zločinima kao što su ubojstva i napadi na civile, osobito u ruralnim zonama regije Katanga.
                     Gédéon Kyungu Mutanga trenutačno je vođa oružane skupine uključene u povrede ljudskih prava u pokrajini Kasai i pružanje potpore vladinim snagama u kršenjima ljudskih prava. Gédéon Kyungu Mutanga stoga je uključen u planiranje, usmjeravanje i počinjenje djela koja predstavljaju teške povrede ili kršenja ljudskih prava u DR Kongu.

                     29.5.2017.

                     10.

                     Alex Kande Mupompa, guverner pokrajine Kasai Central

                     alias Alexandre Kande Mupomba; Kande-Mupompa.
                     Datum rođenja: 23.9.1950.;
                     Mjesto rođenja: Kananga (DR Kongo);
                     Broj putovnice DR Konga: OP 0024910 (datum izdavanja: 21.3.2016. – datum isteka valjanosti: 20.3.2021.).
                     Adresa: Messidorlaan 217/25, 1180 Uccle, Belgija
                     Državljanstvo DR Konga i Belgije.

                     Kao guverner pokrajine Kasai Central Alex Kande Mupompa odgovoran je za aktualnu prekomjernu upotrebu sile, nasilnu represiju i izvansudska pogubljenja koje su počinile sigurnosne snage i kongoanska nacionalna policija u pokrajini Kasai Central od 2016., uključujući navodna nezakonita ubojstva članova paravojne skupine Kamiuna Nsapu i civila u Mwanzi Lombi u pokrajini Kasai Central u veljači 2017.
                     Alex Kande Mupompa stoga je bio uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     11.

                     Jean-Claude Kazembe Musonda, bivši guverner pokrajine Haut Katanga

                     Datum rođenja: 17.5.1963.;
                     Mjesto rođenja: Kashobwe (DR Kongo).
                     Državljanstvo DR Konga.

                     Kao guverner pokrajine Haut Katanga do travnja 2017. Jean-Claude Kazembe Musonda bio je odgovoran za prekomjernu uporabu sile i nasilnu represiju koje su počinile sigurnosne snage i kongoanska nacionalna policija u pokrajini Haut Katanga, među ostalim između 15. i 31. prosinca 2016. kada je 12 civila ubijeno i 64 ranjeno zbog uporabe smrtonosne sile od strane sigurnosnih snaga uključujući agente kongoanske nacionalne policije kao odgovor na prosvjede u Lubumbashiju.
                     Jean-Claude Kazembe Musonda stoga je bio uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     12.

                     Lambert Mende, ministar komunikacija i medija i glasnogovornik vlade

                     alias Lambert Mende Omalanga
                     Datum rođenja: 11.2.1953.
                     Mjesto rođenja: Okolo (DR Kongo).
                     Broj diplomatske putovnice: DB0001939 (izdana 4.5.2017., datum isteka valjanosti 3.5.2022.).
                     Državljanstvo DR Konga.

                     Kao ministar komunikacija i medija od 2008. Lambert Mende odgovoran je za primjenu represivne medijske politike u DR Kongu kojom se krši pravo na slobodu izražavanja i informiranja te potkopava okončanje krize na sporazuman i miran način ususret izborima u DR Kongu. L. Mende 12. studenoga 2016. donio je dekret kojim se ograničava mogućnost emitiranja programa stranih medija u DR Kongu.
                     Kršeći politički dogovor od 31. prosinca 2016. između predsjedničke većine i oporbenih stranaka, određeni broj medijskih kuća u svibnju 2017. još nije nastavio s emitiranjem.
                     U svojstvu ministra komunikacija i medija Lambert Mende stoga je odgovoran za sprečavanje da se kriza okonča na sporazuman i miran način ususret izborima u DR Kongu, među ostalim nasilnim djelima, represijom ili poticanjem nasilja ili ugrožavanjem vladavine prava.

                     29.5.2017.

                     13.

                     Muhindo Akili Mundos, zapovjednik 31. brigade FARDC-a

                     alias Charles Muhindo Akili Mundos; Charles Muhindo Akilimani Mundos.
                     Datum rođenja: 10.11.1972.
                     Mjesto rođenja: Kirotse (DR Kongo).
                     Vojni identifikacijski broj: 1-72-96-80384-52.
                     Državljanstvo DR Konga.

                     Muhindo Akili Mundos bio je zapovjednik FARDC-a u okviru operacije Sukola I odgovoran za vojne operacije protiv ADF-a od kolovoza 2014. do lipnja 2015. Novačio je i opremao bivše borce iz lokalne oružane skupine da sudjeluju u izvansudskim pogubljenjima i masakrima koji su počeli u listopadu 2014.
                     Muhindo Akili Mundos stoga je bio uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     14.

                     Brigadni general Eric Ruhorimbere, zamjenik zapovjednika 21. vojnog okruga (Mbuji-Mayi)

                     alias Eric Ruhorimbere Ruhanga; Tango Two; Tango Deux.
                     Datum rođenja: 16.7.1969.
                     Mjesto rođenja: Minembwe (DR Kongo).
                     Vojni identifikacijski broj: 1-69-09-51400-64.
                     Državljanstvo DR Konga.

                     Kao zamjenik zapovjednika 21. vojnog okruga od 18. rujna 2014. Eric Ruhorimbere bio je odgovoran za prekomjernu uporabu sile i izvansudska pogubljenja koja su počinile snage FARDC-a, osobito protiv paravojnih snaga Nsapu te žena i djece.
                     Eric Ruhorimbere stoga je bio uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     15.

                     Ramazani Shadari, potpredsjednik vlade i ministar unutarnjih poslova i sigurnosti

                     alias Emmanuel Ramazani Shadari Mulanda; Shadary.
                     Datum rođenja: 29.11.1960.
                     Mjesto rođenja: Kasongo (DR Kongo).
                     Državljanstvo DR Konga.

                     Kao potpredsjednik vlade i ministar unutarnjih poslova i sigurnosti od 20. prosinca 2016. Ramazani Shadari službeno je odgovoran za policijske i sigurnosne službe te koordinaciju rada pokrajinskih guvernera. U tom svojstvu odgovoran je za nedavna uhićenja aktivista i članova oporbe kao i prekomjernu uporabu sile otkako je imenovan, poput nasilnog napada na članove pokreta Bundu Dia Kongo (BDK) u središnjem Kongu, represiju u Kinshasi u siječnju i veljači 2017. te prekomjernu uporabu sile i nasilnu represiju u pokrajini Kasai.
                     U tom je svojstvu Ramazani Shadari stoga uključen u planiranje, usmjeravanje i počinjenje djela koja predstavljaju teška kršenja ljudskih prava u DR Kongu.

                     29.5.2017.

                     16.

                     Kalev Mutondo, voditelj (službeno glavni direktor) nacionalne obavještajne službe (ANR)

                     alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Datum rođenja: 3.3.1957.
                     Broj putovnice: DB0004470 (datum izdavanja: 8.6.2012., datum isteka valjanosti: 7.6.2017.).

                     Kao voditelj nacionalne obavještajne službe (ANR) s dugotrajnim mandatom Kalev Mutondo je uključen u i odgovoran za proizvoljna uhićenja, pritvaranja i zlostavljanja članova oporbe, aktivista civilnog društva i drugih. On stoga ugrožava vladavinu prava i sprečava da se kriza okonča na sporazuman i miran način ususret izborima u DR Kongu te sudjeluje u planiranju ili usmjeravanju djela koja predstavljaju teška kršenja ljudskih prava u DR Kongu.

                     29.5.2017.”